1) Tilhørighet 
Fakultet/museum: Kulturhistorisk museum
Institutt/senter 
Seksjon: Arkeologisk seksjon 
Tematisk kategori Humaniora og samfunnsvitenskap (HumSam) eller e-infrastruktur (e-infra))
Navn på infrastruktur (må være identisk med navnet i excel oversikten / vedlegg 7): Norwegian Archaeological Radiocarbon Database (NARD)

2) Gi en kort strategisk begrunnelse for infrastrukturbehovet 
Norwegian Archaeological Radiocarbon Database (NARD) er under utvikling ved Kulturhistorisk museum. Databasen inneholder radiokarbondateringer fra arkeologiske forvaltnings- og forskningsprosjekter. I første rekke samles data fra KHMs region, tilsvarende Sør- og Østlandet. Det er en målsetning å utvikle dette til en nasjonal database som også inkluderer data fra de øvrige arkeologiske institusjonene i Norge.  
Infrastrukturen vil bidra til å fylle målene i KHM/UiOs Strategi 2030, særlig punktene om deling av informasjon og nasjonalt og internasjonalt samarbeid. Tilsvarende infrastrukturer er under arbeid og planlegging i flere andre land. NARD vil komplettere eksisterende arkeologisk infrastruktur.   
Det foreligger i dag flere ulike databaser med radiokarbondateringer, utført av enkeltforskere, forskergrupper og prosjekter. Disse er åpent tilgjengelig for gjenbruk i begrenset grad. En ny database vil samle alle disse og samtidig legge til rette for at nye data fortløpende legges inn. C14-databasen skal lages slik at den kan lenkes til eksisterende arkeologisk infrastruktur som UniMus:Kultur og ADED.  
Databasen vil være digital og åpent tilgjengelig for forskere, studenter og allmenheten, og kan også kobles mot internasjonale databaser som er under utvikling. Det vil utarbeides en datahåndteringsplan med avklaring av eierskap til data. Prosjektet vil sikre at data lagres og gjøres tilgjengelig i tråd med FAIR-prinsippene.  

3) Beskriv kort selve infrastrukturen det er behov for: 
KHM er den arkeologiske institusjonen som gjennomfører flest utgravninger og utfører flest radiokarbondateringer på nasjonal basis. Databasen er under utvikling og inneholder pr. i dag ca. 12 000 dateringer med tilhørende metadata knyttet til kontekst og prøvemateriale.  
Det er behov for å utvikle en databaseløsning som er digitalt tilgjengelig for forskere, studenter og allmenheten, og som kan oppdateres jevnlig. 

4) ) Gi et estimat på totalkostnaden for den nye infrastrukturen: 
ca. 1.000.000 NOK

